ສະຫະລັດ ກ່າວວ່າ ຄວາມຂັດແຍ່ງກັນລະຫວ່າງກາຕາ ກັບພວກປະເທດພັນທະມິດໃນອ່າວເປີເຊຍ ບໍ່ມີຜົນກະທົບຕໍ່ການຕໍ່ຕ້ານລັດທິກໍ່ການຮ້າຍ
ທ່ານ Tillerson ກ່າວວ່າ ທ່ານບໍ່ຄາດວ່າ ນີ້ຈະມີຜົນກະທົບທີ່ສຳຄັນໃດໆ ໃນການຮວມຕົວກັນຕໍ່ສູ້ ກັບ ພວກກໍ່ການຮ້າຍໃນຂົງເຂດ ຫຼືທັງໂລກ
ສະຫະລັດ ໄດ້ຮຽກຮ້ອງໃຫ້ບັນດາປະເທດອ່າວເປີເຊຍທັງຫຼາຍ ລວມທັງອີຈິບ ໃຫ້ແກ້ໄຂຄວາມບໍ່ສອດຄ່ອງຂອງພວກເຂົາເຈົ້າກັບປະເທດກາຕາ Saudi Arabia ແລະສະຫະຣາດຊະອານາຈັກອາຣັບ ອາມິເຣັດ ບາເຣນ ເຢເມນ, Maldives ແລະອີຈິບ ຕ່າງກໍພາກັນພາກັນຕັດສາຍພົວພັນກັບກາຕາ ຍ້ອນກ່າວຫາວ່າ ກາຕາ ເຊື່ອມໂຍງກັບອົງການກໍ່ການຮ້າຍຕ່າງໆ ແລະມີຂໍ້ຂ້ອງໃຈກ່ຽວກັບການເປັນປໍລະປັກ ຂອງ ສະຫະລັດ ຕໍ່ອີຣ່ານ ພວກປະເທດທັງໝົດເຫຼົ່ານີ້ ເປັນພັນທະມິດຂອງສະຫະລັດ ໃນການຕໍ່ສູ້ກັບກຸ່ມລັດອິສລາມ ແລະຕໍ່ການຂະຫຍາຍອຳນາດຕົວຂອງອີຣ່ານ ພວກເຈົ້າໜ້າທີ່ສະຫະລັດ ກ່າວວ່າ ການຕັດຂາດນີ້ ຈະບໍ່ທຳລາຍຄວາມພະຍາຍາມ ທີ່ວ່ານີ້ ດັ່ງທີ່ວັນນະສອນ ຈະມີລາຍລະອຽດ ຈາກນັກຂ່າວຂອງ VOA Zlatica Hoke ມາສະເໜີທ່ານ ໃນວັນຈັນສັບປະດານີ້ ລັດຖະມົນຕີການຕ່າງປະເທດສະຫະລັດ ທ່ານ Rex Tillerson ໄດ້ຊຸກຍູ້ໃຫ້ທຸກພັກຝ່າຍ ທີ່ຂັດແຍ້ງກັນໃຫ້ນັ່ງລົມກັນແລະແກ້ໄຂບັນຫາ ແຕ່ ທ່ານ ກ່າວວ່າ ບັນດາປະເທດທັງຫຼາຍເຫຼົ່ານີ້ຍັງມີພັນທະຕ້ອງຮ່ວມມືກັນໃນຄວາມພະຍາ ຍາມຕໍ່ສູ້ກັບພວກກໍ່ການຮ້າຍຢູ່ ທ່ານ Tillerson ກ່າວວ່າ: ລັດຖະມົນຕີກະຊວງປ້ອງກັນປະເທດ ທ່ານ James Mattis ໄດ້ກ່າວວ່າ ອີຣ່ານເຮັດ ໃຫ້ຂົງເຂດດັ່ງກ່າວບໍ່ມີສະຖຽນລະພາບ ທ່ານ Mattis ກ່າວວ່າ: ວິກິດການລະຫວ່າງກາຕາ ກັບບັນດາປະເທດເພື່ອນບ້ານ ໃນເຂດອ່າວເປີເຊຍ ທັງຫຼາຍເຫຼົ່ານີ້ ບໍ່ແມ່ນເລື່ອງໃໝ່ ທ່ານ Gerald Feierstein ຈາກສະຖາບັນຕາເວັນອອກກາງ ກ່າວວ່າ ທ່ານ Feierstein ນັກຊ່ຽວຊານພາກຕາເວັນອອກກາງ ກ່າວວ່າ ເຖິງແມ່ນວ່າຈະມີ ຄວາມເຄັ່ງຕຶງ ລະຫວ່າງກາຕາ ກັບບັນດາປະເທດເພື່ອນບ້ານທັງຫຼາຍກໍຕາມ ແຕ່ພວກເຂົາເຈົ້າກໍເຫັນດີເຫັນພ້ອມນຳກັນ ໃນການທີ່ຈະສະກັດກັ້ນການຂະຫຍາຍ ອຳນາດຂອງອີຣ່ານມາຕະຫຼອດ ແຕ່ ທ່ານກໍກ່າວວ່າ ຄວາມເປັນເອກະພາບກັນຂອງກຸ່ມປະເທດເຂດອ່າວເປີເຊຍ ທັງຫຼາຍ ແມ່ນສຳຄັນໃນການສົ່ງເສີມຄວາມປອດໄພໃນຂົງເຂດແລະສະຖຽນລະພາບ ແລະສະຫະລັດ ກໍໄດ້ຊ່ອຍເຫຼືອປະເທດພາຄີ ຂອງກຸ່ມປະເທດເຂດອ່າວເປີເຊຍ ທັງຫຼາຍໄກ່ເກ່ຍໃນຄວາມແຕກຕ່າງຂອງພວກເຂົາເຈົ້າ ທ່ານ Feierstein ກ່າວວ່າ ບັນດາປະເທດອາຣັບ ໄດ້ໂຈະສາຍພົວພັນທາງການທູດ ກັບກາຕາ ໃນອະດີດ ແຕ່ວ່າ ໃນວັນຈັນຜ່ານມານີ້ ບາງພວກກໍໄດ້ຕັດການເດີນທາງ ທັງທາງບົກ ທາງນ້ຳແລະທາງ ອາກາດກັບ ກາຕາ ນຳ